《题韩孟郁禺东小筑》
明代·区怀瑞

幽人多远思，傍郭剪茅茨。林响啸鸾凤，苔痕游鹿麋。

春池碧海入，暗牖白云期。自许秘鸿宝，独令芳径知。

作者简介：广东高明人，字启图。少有才，为辅臣赵志皋所重。天启七年举人，授当阳县知县。时县邑残破不堪，莅任后设义仓，兴学校，招集逃亡，民得稍安，有政声。后补平山令，告归。有《趋庭稿》、《游燕草》、《游滁草》等。